
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Представено от Иван Пламенов Йончев и Петър Пламенов Йончев, уведомление за инвестиционно предложение (ИП) за: «Промяна предназначението на поземлен имот с идентификатор 55070.6.21, м. Дърводелци, землище с. Паволче, общ. Враца, обл. Враца, в урегулиран поземлен имот (УПИ), в зона "Предимно производствена дейност (ПП)", с предназначение „за склад и търговия със строителни материали“»,      
Във връзка с внесено в РИОСВ- Враца уведомление от: Иван Пламенов Йончев и Петър Пламенов Йончев за инвестиционно предложение (ИП) за: «Промяна предназначението на поземлен имот с идентификатор 55070.6.21, м. Дърводелци, землище с. Паволче, общ. Враца, обл. Враца, в урегулиран поземлен имот (УПИ), в зона "Предимно производствена дейност (ПП)", с предназначение „за склад и търговия със строителни материали“»,  на основание чл.5, ал.2 от Наредбата за ОВОС, РИОСВ- Враца уведомява за следното: 

 
І. По отношение на изискванията на глава шеста, раздел трети на Закона за опазване на околната среда (ЗООС): 


Съгласно представената информация (в уведомлението) се предвижда извършване на следните дейности:
  
Предвижда се Изграждане на склад за търговия със строителни материали. 

 
За реализацията на ИП ще бъде сменено предназначението на земеделска земя за неземелсдки цели. 

 
Предвижда се и открита площ за складиране на строителни материали.

 
По време на експлоатацията е необходима вода за питейни и битови нужди. Водоснабдяването ще се осъществи съгласно становището на ВиК-Враца, а по време на строителството и чрез водоноски. Очаква се отделянето на битови отпадни води от обектите, като същите ще бъдат заустени съгласно указанията на ВиК-Враца или в изгребна яма.

 
Генерираните отпадъци ще бъдат третирани според изискванията на Закона за управление на отпадъците. 


Няма необходимост от изграждане на нова пътна и техническа инфраструктура, тъй-като ще се използва съществуващата републиканска пътна мрежа в участъка Мездра-Враца и полски път в м.“Дърводелци“.

По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 10 б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.


Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).  

Предвид полученото в РИОСВ – Враца (вх. № ОВОС-ЕО-466-5 от 26.10.2026 г.) становище на Басейнова дирекция “Дунавски район” (копие от което се предоставя за съобразяване): 
 
- От извършена проверка в КАИС, става видно, че ПИ 55070.6.21, землище с. Паволче, общ. Враца не граничи с повърхностен воден обект, най-близко разположеният такъв е на отстояние около 250 м. 


- Реализирането на инвестиционното предложение е допустимо: 



- Допустимо спрямо  ПУРБ 2022–2027 г. 

 

В ПУРБ 2022-2027 г. няма забрани за реализация и експлоатация на планираните дейности в ИП.



- Допустимо спрямо  ПУРН 2022 – 2027 г. 

 

ИП не попада в район със значителен потенциален риск от наводнения, утвърден от Министъра на околната среда и водите със Заповед РД-804/10.08.2021 г. В ПУРН 2022-2027 г. няма забрани за реализация и експлоатация на планираните дейности в ИП и не се създават предпоставки за увеличаване на заплахата и риска от наводнения.



- В Закона за водите няма забрани, касаещи предвидените дейности в ИП и то е допустимо спрямо законовите изисквания. 

 
- Предвидените за изпълнение дейности в ИП не са свързани с ползване или водовземане от повърхностни или подземни води. Предвид характера и обхвата на предвидените дейности, не са налице основания за очаквано въздействие, вкл. кумулативно. Поради това не се очаква влошаване на състоянието на водите или възпрепятстване постигането и запазването на поставените цели за тяхното състояние 

 
- Планираните дейности в ИП няма вероятност да окажат значително въздействие върху повърхностните и/или подземните водни тела, както и да създадат възможност за увеличаване на риска от наводнения. За ИП са неприложими разпоредбите на чл. 93, ал. 9, т. 3 от ЗООС.

 
Реализирането на е ИП допустимо спрямо целите и мерките планирани в ПУРБ и ПУРН в Дунавски район за периода 2022–2027 г., както и спрямо ЗВ. ИП не подлежи на разрешителен режим съгласно ЗВ.

 
- При реализиране и експлоатацията на ИП следва да се спазват приложимите за ИП мерки, планирани в Програмата от мерки към ПУРБ 2022 – 2027 г: 

 
GD_1_2 Забрана или ограничаване на дейности, които увеличават риска за пряко или непряко отвеждане на приоритетни и опасни вещества или други замърсители  в подземните води, включително разкриването на подземните води на повърхността, чрез изземване на отложенията и почвите, покриващи водното тяло.


ІI. По отношение на изискванията на чл.31 от Закона за биологичното разнообразие (ЗБР): 


След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 

Най-близо разположените защитени зони, на 360 м и 840 м, са BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).


Така заявеното инвестиционно предложение (ИП) попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


III.  По отношение на изискванията на Закона за водите (ЗВ):   

 
При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.  


Копие от писмото е изпратено до: Община Враца, обл. Враца, кметство с. Паволче, общ. Враца,  БДДР  






/отговорено от РИОСВ-Враца на 28.10.2026г./

